
Répáshuta Község Önkormányzata

3559 Répáshuta, Kossuth út 2.

67-9/2011.




     JEGYZŐKÖNYV 

Készült Répáshuta Község Önkormányzata Képviselő-testületének 2011. október 10. napján 17.00 órakor kezdődő üléséről.

Jelen vannak:
Mátrai Károly polgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

Igazoltan távol: Telekes Gábor alpolgármester

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása

     Előadó: Mátrai Károly polgármester


       Dr. Hegyközi Béla körjegyző

A napirendi ponttal valamennyi képviselő egyetért.

- A polgármester előadja, hogy 2011. október 31. napján lejár a 2 MFt-os rövid lejáratú hitel. A likviditási gondok enyhítése érdekében indokolt a hitel ismételt felvétele.
Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

29/2011.(X.10).  számú önkormányzati határozat

Répáshuta Község Önkormányzat képviselő-testülete az OTP Bank Nyrt.-től  2.000.000.- Ft rövid lejáratú hitel felvételével egyetért.

A képviselő-testület kötelezettséget vállal arra, hogy a hitel futamidejének időtartama alatt a kért hitel törlesztését és járulékainak megfizetését  - a felhalmozási és tőke jellegű kiadásokat megelőzően -  a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a kért hitelt 2011. november 2. napjától kívánja igénybe venni és 2012. október 31.napjáig visszafizeti.

A kért hitel fedezetéül a képviselő-testület az alábbi jogi biztosítéko(ka)t ajánlja fel:

1.) az Önkormányzat 6/1994. (VIII.29.) számú vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak az OTP Bank Nyrt. javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

Az ingatlanok adatai a következők:

	Ingatlan megnevezése
	Ingatlan címe
	Helyrajzi szám
	Tulajdoni hányad
	Forgalmi érték eFt

	Tornaterem
	Répáshuta

Herman O út 4/A
	2/1
	1/1
	95.372.000.- Ft


Az Önkormányzat a felajánlott ingatlanra vonatkozó vagyonbiztosításból eredő jogokat az OTP Bank Nyrt-re engedményezi.

2.) A helyi adó és gépjárműadó bevétel jogcímen keletkező bevételét az OTP Bank Nyrt. részére a hitel biztosítékaként felajánlja. 

A testület nyilatkozik arról, hogy az Önkormányzat kötelezettségvállalása megfelel az 1990. évi LXV. tv. 88. §. (2) bekezdésében foglaltaknak.

A testület felhatalmazza a polgármestert a hitelszerződés aláírására.

Felelős: Mátrai Károly polgármester

Határidő: azonnal

- Ezt követően a körjegyző előadja, hogy megváltoztak a lakásfenntartási támogatás szabályai. Lényegesen többen lehetnek jogosultak erre az ellátásra, vagyis megnő a kérelmek száma, melyek elbírálása a képviselő-testület hatáskörébe tartozik.

Javasolja, hogy a hatáskört a többi ellátáshoz (átmeneti segély, temetési segély, házi segítségnyújtás, szociális étkeztetés) hasonlóan ruházza át a polgármesterre. Az átruházott hatásköröket a szociális rendelet 1. számú melléklete tartalmazza.

Észrevétel nem hangzott el.

Ezt követően a képviselő-testület 4 egyhangú igen szavazattal megalkotta a szociális igazgatásról és szociális ellátásokról szóló 7/2003.(VIII.18.) számú rendeletének módosításáról szóló 10/2011.(X.12.) számú rendeletét.

A rendelet a jegyzőkönyvhöz csatolva.

- Ezt követően a polgármester az Onga és Társult Települések házi segítségnyújtási intézményfenntartó társulásból való kilépést javasolja, Répáshután 4 segélyhívó készülék van kihelyezve a lakosoknál. A társulás létrehozásakor arról volt szó, hogy az állam és társulási normatívából a költségek nagyjából fedezhetők. Ez teljesen másként alakult, és az éves önkormányzati hozzájárulás mintegy 680.000.-Ft. Az egy készülékre jutó költség aránytalanul magas. A segélyhívókat gyakorlatilag nem vette igénybe senki.

Egy magáncég hasonló szolgáltatásért 40.000.-Ft-ot kér évente. Akinek mindenképpen szüksége van, illetve lesz ilyen szolgáltatásra, akkor a céggel szerződést köthet. 

Az önkormányzat anyagi lehetőségei nem teszik lehetővé, hogy ezt a szolgáltatást továbbra is fenntartsa.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

30/2011.( X.10.) számú önkormányzati határozat
Répáshuta Községi Önkormányzat Képviselő-testülete úgy határozott, hogy az Onga és Társult Települések házi segítségnyújtási intézményfenntartó társulásából 2012. január 15-i hatállyal kilép és a társulási megállapodást felmondja.

Határidő: 2011. október 15.

Felelős: polgármester

- Ezt követően a polgármester javasolja, hogy az önkormányzat ebben az évben is csatlakozzon a Bursa Hungarica Felsőoktatási Önkormányzati Ösztöndíjpályázathoz.
Véleménye szerint a nehéz anyagi helyzet ellenére a fiatalok tanulását támogatni kell.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

31/2011.(X.10.) számú önkormányzati határozat
Répáshuta Község Önkormányzatának Képviselő-testülete úgy határozott, hogy csatlakozni kíván a „Bursa Hungarica Alapítvány” pályázathoz.

Feltételeit elfogadja és kötelezettséget vállal arra, hogy a pályázatok kiírása, elbírálása és folyósítása során az Általános Szerződési Feltételekben foglaltaknak megfelelően jár el.

Határidő: 2011. október 14.

Felelős: polgármester
- A polgármester előadja, hogy a BÜKK-MAK LEADER Nonprofit Kft. tájékoztatása szerint az önkormányzat pályázhat közösségi energiaudvar létesítésére.

100 %-os a támogatás, az ÁFA saját forrásból kell biztosítani. Maximum 13 MFt-ra lehet pályázni. 

A tornaterem mellett lenne elhelyezve egy faaprítékos kazán. Innen fűthető lenne a tornaterem és az iskola. Elvileg a rendszer összeköthető a hivatallal és az orvosi rendelővel is, de az átvezetés költséges.

Szakemberek szerint az a jobb megoldás, ha 2 pályázat készül.

Az iskolai alapítvány pályázna a tornateremre, az önkormányzat pedig a hivatalra.

Adatlapot már korábban be kellett nyújtani, de ez még nem kötelez semmire.

- Korábban felmerült már az a lehetőség, hogy a kultúrházból kialakítható lenne egy kisebb iskola az alsótagozatosok számára.

Tudomása szerint 2012. szeptembertől az állam átveszi az általános iskolákat. A pedagógusok állami alkalmazottak lesznek. Feladat típusú támogatás lesz, ez az iskola esetében a fenntartási költségeket jelenti. Véleménye szerint meg kell várni, hogy ténylegesen milyen lesz a szabályozás.

- Kátai Imre képviselő előadja, hogy 1972-ben lépett fel először a Röpülj páva énekkar. Javasolja, hogy a 40 éves évfordulót tegyék emlékezetessé. Javasolja,, hogy Deme Dezső bácsinak állítsanak egy emléktáblát, mivel évtizedeken át nagyon sokat tett a településért.

- Petőfi Valéria képviselő előadja, hogy 2013-ban lesz a néptáncegyüttes megalakulásának 60 éves évfordulója. Erre majd figyelemmel kell lenni.

A polgármester előadja, hogy a felvetett javaslatokat támogatja, amikor azok aktuálisak lesznek.

- Petőfi Valéria képviselő előadja, hogy a szlovákiai Mytna község meghívására ellátogattak a mintegy 1000 fős településre. Nagy szeretettel fogadták őket. Teljes ellátásban részesültek, még az utiköltséget is ők fedezték. Amennyiben lehetőség lesz rá, akkor meg kellene hívni őket egy répáshutai rendezvényre.

Ezt követően a polgármester megköszöni a részvételt, és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

